คพ.รีดแก๊งโกง 21000ล้าน
มาโปะจ่ายค่าโง่คลองด่าน,อดีตนักการเมือง-บิ๊กข้าราชการดิ้นพล่าน ยื่นอุทธรณ์ขอไม่จ่ายค่าชดใช้ค่าเสียหายคืนให้กรมควบคุมมลพิษคดีโครงการระบบบำบัดน้ำเสีย คลองด่าน รวมมูลค่า 2.1 หมื่นล้านบาท อธิบดีกรมควบคุมมลพิษยันไม่รับคำอุทธรณ์ พร้อมดำเนินตามขั้นตอน สืบทรัพย์ ไล่บี้จากกองมรดก กรณีเสียชีวิตไปแล้ว และทรัพย์สินทายาทที่เกี่ยวข้อง อาจขอศาลสั่งอายัดไว้ก่อน หากไม่มีก็ต้องให้ศาลชี้เป็นบุคคลล้มละลาย ส่วนการเจรจาลดค่าชดเชยที่ต้องจ่ายให้เอกชน ยังไม่คืบ เตรียมนัดถกอีกครั้งสัปดาห์หน้า,คดีมหากาพย์ที่ทำให้ภาครัฐได้รับความเสียหายเป็นมูลค่านับหมื่นล้านบาท อย่างการก่อสร้างโครงการระบบบำบัดน้ำเสียคลองด่าน จ.สมุทรปราการ ยังไม่จบง่ายๆ โดยเมื่อวันที่ 26 พฤศจิกายน นายวิเชียร จุ่งรุ่งเรือง อธิบดีกรมควบคุมมลพิษ (คพ.) กระทรวงทรัพยากรธรรมชาติและสิ่งแวดล้อม (ทส.) ให้สัมภาษณ์ความคืบหน้าการติดตามความผิดทางละเมิด ที่สำนักความผิดทางแพ่ง กรมบัญชีกลาง กระทรวงการคลัง ชี้และสรุปให้นักการเมืองและข้าราชการ 15 คน ชดใช้ค่าเสียหาย กรณีการก่อให้เกิดโครงการระบบบำบัดน้ำเสียคลองด่าน จ.สมุทรปราการ ว่า คพ.ได้ทำหนังสือแจ้งให้ผู้เกี่ยวข้องทั้งหมดทราบแล้ว โดยให้รีบนำเงินมาจ่าย รวมแล้วเป็นเงินทั้งหมด 21,000 ล้านบาท อย่างไรก็ตาม ทั้งหมดได้ทำหนังสืออุทธรณ์มาแล้วเช่นกันว่าไม่ขอจ่าย ซึ่งตนพิจารณาคำอุทธรณ์ทั้งหมดแล้ว เห็นว่าคำอุทธรณ์เหล่านั้นฟังไม่ขึ้น จึงพิจารณาไม่รับฟังคำอุทธรณ์ และได้ส่งหนังสือยืนยันไปอีกครั้งว่า ทุกคนจะต้องจ่ายเงินชดใช้ความเสียหาย ตามที่ คพ.แจ้งไปก่อนหน้านี้ภายใน 90 วัน,ขั้นตอนที่ คพ.อยู่ระหว่างดำเนินการเวลานี้เรียกว่าขั้นตอนการสืบทรัพย์ คือเข้าไปตรวจสอบว่า แต่ละคนมีทรัพย์สินอะไร เท่าไหร่ ทั้งเงินในธนาคาร บ้าน ที่ดิน จะต้องนำมาจ่ายค่าเสียหายเท่ากับจำนวนที่สำนักความผิดทางแพ่ง กรมบัญชีกลาง ระบุเอาไว้ ทุกบาท ทุกสตางค์ ใครไม่มีก็ต้องว่ากันไปตามกฎหมาย คือต้องให้ศาลชี้ว่าเป็นบุคคลล้มละลายไป นายวิเชียรกล่าว,เมื่อถามว่า ในส่วนของคนที่เสียชีวิตไปแล้ว อย่างนายยิ่งพันธ์ มนะสิการ อดีตรัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม และคนที่หลบหนีออกนอกประเทศไป อย่างนายวัฒนา อัศวเหม อดีตรัฐมนตรีช่วยว่าการกระทรวงมหาดไทย คพ.จะสามารถเรียกเงินค่าเสียหายจากบุคคลเหล่านี้ได้อย่างไร นายวิเชียรกล่าวว่า กรณีของนายยิ่งพันธ์นั้น คพ.ให้อัยการไปฟ้องศาล เอาเงินจากกองมรดกออกมาชดใช้ หรือไม่ก็ให้ผู้รับมรดกเอาเงินมาชดใช้ตามจำนวนที่แจ้งไป โดยของนายยิ่งพันธ์นั้นจะต้องชดใช้ค่าเสียหายจำนวน 3,800,137,439.50 (สามพันแปดร้อยล้านหนึ่งแสนสามหมื่นเจ็ดพันสี่ร้อยสามสิบเก้าบาทห้าสิบสตางค์) และ 30,335,971.797 เหรียญสหรัฐฯ นอกจากนี้ยังมีเจ้าหน้าที่ของกรมที่ดิน จ.สมุทรปราการ สาขาบางพลีอีก 1 ราย ที่เสียชีวิตไปแล้ว ซึ่งจะต้องชดใช้เป็นเงิน 91 ล้านบาท,นายวิเชียรกล่าวว่า สำหรับกรณีของนายวัฒนา เจ้าหน้าที่ทำหนังสือไปยังทายาทที่เกี่ยวข้อง เพื่อให้รับทราบเรื่องนี้แล้ว ระหว่างนี้ทางเจ้าหน้าที่ที่ต้องสืบทรัพย์ได้ดำเนินการตรวจสอบทรัพย์สินไปตามขั้นตอนแล้ว เมื่อครบ 90 วัน หากยังไม่มีใครชำระเงินตามคำสั่งศาล สำหรับส่วนของผู้ที่มีทรัพย์สิน ทั้งที่ดินและเงินสดในธนาคาร คงต้องให้ศาลสั่งอายัดทรัพย์เอาไว้ เพื่อนำเงินมาชดใช้แก่ทางราชการ,ยอมรับว่าเหนื่อยและเครียดมากที่ต้องมาทำเรื่องนี้ เรื่องคลองด่านเกิดขึ้นตั้งแต่สมัยที่ผมเป็นข้าราชการระดับผู้อำนวยการสำนัก อยู่กรมทรัพยากรน้ำ ไม่เคยคิดเลยว่าคดีจะมาสิ้นสุดเอาตอนที่ผมเป็นอธิบดี ก็พยายามทำทุกอย่างตามขั้นตอน ไม่ทำก็ไม่ได้ แต่ท่าน พล.อ.ดาว์พงษ์ รัตนสุวรรณ รัฐมนตรี ทส. ก็ให้กำลังใจตลอดว่า เรื่องมาถึงขั้นนี้แล้วต้องเดินหน้าทำต่อไป เวลานี้กลายเป็นเรื่องที่พูดกันมากใน คพ.ว่าเราเสียค่าโง่ ผมก็เศร้า ข้าราชการทุกคนก็เศร้า แต่เราก็ต้องแก้ไขปัญหาที่เกิดขึ้นให้ได้ ปัญหาระบบบำบัดน้ำเสียคลองด่านไม่ได้หมดแค่ตามทวงเงินคนที่ต้องชดใช้ แต่ยังมีเรื่องของระบบบำบัดน้ำเสีย ที่ตอนนี้ยังไม่รู้ว่าจะต้องทำอย่างไรต่อไป ผมต้องไปดู ไปรับมอบจากกิจการร่วมค้ามาก่อน ซึ่งตอนนี้ยังไม่มีเวลาที่จะเข้าไปดูเลย นายวิเชียรกล่าว,ส่วนความคืบหน้าการเจรจากับกิจการร่วมค้า เพื่อขอลดหย่อนค่าใช้จ่ายที่เกิดขึ้นตามคำสั่งของศาล ซึ่งมีมูลค่าเกือบ 1 หมื่นล้านบาทนั้น อธิบดี คพ. กล่าวว่า สัปดาห์หน้าจะนัดตัวแทนของกิจการร่วมค้ามาคุยอีกครั้ง โดย คพ.จะยื่นข้อเสนอเดิม คือการขอให้หยุดดอกเบี้ยวันละ 2 ล้านบาทเอาไว้ก่อน
อดีตนักการเมือง-บิ๊กข้าราชการดิ้นพล่าน ยื่นอุทธรณ์ขอไม่จ่ายค่าชดใช้ค่าเสียหายคืนให้กรมควบคุมมลพิษคดีโครงการระบบบำบัดน้ำเสีย คลองด่าน รวมมูลค่า 2.1 หมื่นล้านบาท
ข่าวหน้า1,คลองด่าน,ชดใช้ค่าเสียหาย,โครงการระบบบำบัดน้ำเสียคลองด่าน,สมุทรปราการ,ค่าเสียหาย,อายัดทรัพย์